ຄະນະລັດຖະມົນຕີຕ່າງປະເທດອາຫຣັບ ປຶກສາຫາລືກັນ ກ່ຽວກັບການຍຸຕິວິກິດການ ໃນຊີເຣຍ
ສະຫະ​ປະຊາ​ຊາດ​ກ່າວ​ວ່າ ​ເຫດການ​​ຮຸນ​ແຮງ​ຕ່າງໆ ທີ່ເຊຶ່ອມ​ໂຍງ​ກັບ​ການ​ລຸກ​ຮື​ໃນ ຊີເຣຍ ໄດ້​​ເຂັ່ນຂ້າ​ຜູ້​ຄົນ​ໄປ​ແລ້ວ​ ຫລາຍ​ກວ່າ 5,400 ຄົນ.
ຄະນະລັດຖະມົນຕີຕ່າງປະເທດຂອງຊາດອາຫຣັບ ໄປເຕົ້າໂຮມກັນຢູ່ນະຄອນຫລວງໄຄ ໂຣໃນວັນອາທິດມື້ນີ້ ເພື່ອປຶກສາຫາລືກັນ ກ່ຽວກັບແນວຄິດໃນການຈັດຕັ້ງຄະນະກໍາ ມະການຮ່ວມອັນນຶ່ງລະວ່າງອາຫຣັບກັບອົງ ການສະຫະປະຊາຊາດ ເພື່ອຕິດຕາມເບິ່ງ ສະຖານນະການໃນຊີເຣຍນັ້ນ ຄາດວ່າຄະນະລັດຖະມົນຕີ ຈະພິຈາລະນາຂໍ້ສະເໜີສໍາລັບຕັ້ງຄະນະສັງເກດການອາຫຣັບ ຊຸດໃໝ່ຂຶ້ນມາເພື່ອແທນຊຸດທໍາອິດທີ່ໄດ້ຖືກງົດໄວ້ເມື່ອເດືອນຜ່ານມາ ຫລັງຈາກເຫດການ ຄວາມຮຸນແຮງໃນຊີເຣຍ ເພີ່ມທະວີຂຶ້ນ ນອກນີ້ແລ້ວ ບັນດາປະເທດຂົງເຂດອ່າວເປີເຊຍ ຍັງໄດ້ຖອນພວກນັກສັງ ເກດການຂອງ ຕົນ ເພື່ອປະທ້ວງການປະຕິເສດຂອງລັດຖະບານຊີເຣຍ ທີ່ບໍ່ຍອມຍຸດເຊົາປາບປາມການ ລຸກຮື ທີ່ດໍາເນີນມາໄດ້ 11 ເດືອນແລ້ວນັ້ນ ຄະນະລັດຖະມົນຕີສັນນິບາດຊາດອາຫຣັບ ຍັງມີທ່າທີວ່າຈະປຶກສາຫາລືເລື່ອງການຮັບຮູ້ ສະພາແຫ່ງຊາດຊີເຣຍ ທີ່ມີຖານປະຕິບັດການຢູ່ນະຄອນຫລວງອີສຕັນບູນຂອງເທີກີ ຊຶ່ງ ເປັນກຸ່ມປະສົມຕໍ່ຕ້ານລັດຖະບານຊີເຣຍ ເມື່ອວັນເສົາວານນີ້ ເຫດການຄວາມຮຸນແຮງຍັງສືບຕໍ່ດໍາເນີນໄປຢູ່ໃນເມືອງ Homs ບ່ອນທີ່ມີປະຊາຢ່າງໜ້ອຍ 10 ຄົນຖືກຂ້າຕາຍ ເວລາກໍາລັງທະຫານຂອງລັດຖະບານຊີ ເຣຍບຸກເຂົ້າໄປໃນເມືອງ Hom ເພື່ອ ປາບປາມພວກທີ່ລຸກຂຶ້ນຕໍ່ຕ້ານປະທານາທິບໍດີ Assad ນັ້ນ ໃນເມືອງຫລວງດາມັສກັສ ແລະເມືອງດູມາ ທາງພາກໃຕ້ຂອງຊີເຣຍ ເກີດ ມີການປະທະ ກັນຕະຫລອດຄືນລະຫວ່າງກອງທັບເສລີຊີເຣຍ ແລະກໍາລັງ ຂອງລັດຖະບານ ທີ່ໄດ້ສັງ ຫານຢ່າງໜ້ອຍສາມຄົນ ນອກນີ້ແລ້ວ ກໍາລັງທະຫານຂອງລັດຖະບານຊີເຣຍ ຍັງໄດ້ບຸກເຂົ້າໄປໃນ ເຂດຕ່າງໆຂອງ Zabadani ທີ່ຕັ້ງຢູ່ໃນເຂດພູເຂົານັ້ນ ອົງການສະຫະປະຊາຊາດກ່າວວ່າ ເຫດການກໍ່ຄວາມຮຸນແຮງຕ່າງໆທີ່ ເຊຶ່ອມໂຍງກັບ ການລຸກຮືນັ້ນ ໄດ້ເຂັ່ນຂ້າຜູ້ຄົນໄປແລ້ວຫລາຍກວ່າ 5,400 ຄົນ ແຕ່ທາງອົງການກ່າວ ເມືອເດືອນຜ່ານມາວ່າ ຕົນໄດ້ຢຸດທໍາການລວບລວມຈໍານວນຜູ້ເສຍຊີວິດແລ້ວ ເນຶ່ອງຈາກ ວ່າມີຄວາມລໍາບາກຫລາຍໃນ ການເກັບກໍາຂໍ້ມູນ